SET ปิดเช้าบวก 2 จุด รับแรงหนุนกลุ่ม Domestic plays – คาดหวังเม็ดเงินกระตุ้นศก.
SET ปิดเช้าบวก 2 จุด รับแรงหนุนกลุ่ม Domestic plays - คาดหวังเม็ดเงินกระตุ้นศก.
20 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,563.85 จุด เพิ่มขึ้น 1.61 จุด (-0.10%) มูลค่าการซื้อขายราว 48,433 ล้านบาท
10 หุ้นดันดัชนีเช้านี้

ด้านนักวิเคราะห์ กล่าวว่า ตลาดหุ้นไทยเช้านี้แกว่งทรงตัวในกรอบไม่กว้างมาก ขณะที่ตลาดหุ้นในภูมิภาคเอเชียเคลื่อนไหวทั้งแดนบวก-ลบอย่างไร้ทิศทาง หลังจากตลาดสหรัฐพักฐาน แต่ก็มีแรงซื้อกลับในระหว่างเทรดช่วงท้ายตลาดทำให้ปิดลดช่วงลบไปได้มาก ซึ่งตลาดหุ้นไทยไม่ได้รับแรงกดดันมากนัก
ทั้งนี้ เช้านี้ตลาดฯได้รับแรงหนุนจากหุ้นในกลุ่มไฟแนนซ์, กลุ่มรับเหมาก่อสร้าง และกลุ่มธนาคาร ต่างก็เป็นกลุ่ม Domestic plays อาจมาจากความคาดหวังเม็ดเงินกระตุ้นเศรษฐกิจ โดยเฉพาะการประมูลโครงการขนาดใหญ่ของภาครัฐฯ ขณะที่หุ้นกลุ่มพลังงานได้รับแรงกดดันจากราคาน้ำมันปรับตัวลง ซึ่งช่วงนี้ตลาดบ้านเราไม่มีปัจจัยใหญ่ ๆ มากดดันมากนัก
อย่างไรก็ดี ยังต้องติดตามความผันผวนสกุลเงินคริปโทเคอร์เรนซี่ในระยะนี้ว่าจะมีความเชื่อมโยงกับสินทรัพย์อื่นหรือไม่ อีกทั้งให้ติดตามความสัมพันธ์ของประเทศสำคัญ ๆ ด้วย
แนวโน้มการลงทุนในช่วงบ่ายนี้ คาดตลาดฯคงทรงตัวในแดนบวกต่อไปได้ โดยมองว่าตลาดในยุโรปเทรดบ่ายนี้น่าจะปรับตัวขึ้นได้หลังจากร่วงลงไปมากเมื่อวานนี้
พร้อมให้แนวรับ 1,560-1,557 จุด ส่วนแนวต้าน 1,567-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 1,640.16 ล้านบาท ปิดที่  39.25 บาท ลดลง   0.50 บาท
KBANK มูลค่าการซื้อขาย 1,277.53 ล้านบาท  ปิดที่ 121.50 บาท ลดลง   0.50 บาท
TIDLOR มูลค่าการซื้อขาย 1,192.08 ล้านบาท  ปิดที่  43.50 บาท เพิ่มขึ้น  0.75 บาท
PTTEP มูลค่าการซื้อขาย 1,074.32 ล้านบาท  ปิดที่ 116.50 บาท ลดลง   3.00 บาท
CPF มูลค่าการซื้อขาย 970.62 ล้านบาท  ปิดที่  27.50 บาท ลดลง   0.25 บาท